Na temelju članka 30. Statuta Općine Vladislavci („Službeni glasnik“ Općine Vladislavci broj: 3 /13, 3/17, 2/18, 4/20, 8/20 i 2/21 ), a u svezi s člankom 47. Zakona o proračunu („Narodne novine“ broj 144/21), Općinsko vijeće Općine Vladislavci na svojoj 15. sjednici održanoj dana 23. svibnja 2022. godine, donosi

**ODLUKU**

**za procjenu opravdanosti i učinkovitosti investicijskih projekata i ulaganja**

**Članak 1.**

Ovom se Odlukom utvrđuje način provođenja stručnog vrednovanja i ocjene opravdanosti i učinkovitosti investicijskih projekata za koja se sredstva osiguravaju iz Proračuna Općine Vladislavci.

**Članak 2.**

Općina Vladislavci i proračunski korisnici Proračuna Općine Vladislavci mogu preuzeti obveze po investicijskim projektima tek po provedenom stručnom vrednovanju i ocijenjenoj opravdanosti i učinkovitosti investicijskog projekta, odnosno ulaganja.

**Članak 3.**

Stručno vrednovanje i ocjena opravdanosti i učinkovitosti ukazuje na sadašnje i buduće troškove ulaganja te iskoristivosti, odnosno potrebe za provedbom projekta uopće te podrazumijevaju sagledavanje operativnih troškova koje investicijski projekt dugoročno nosi.

**Članak 4.**

Investicijska dokumentacija obuhvaća sve što je potrebno za cjelovitu procjenu ekonomskih, financijskih, tehničkih, tehnoloških, prostornih, razvojnih, sigurnosnih i socijalnih posljedica, kao i procjenu utjecaja na okoliš investicijskog projekta.

Sadržaj investicijske studije, odnosno studije izvodljivosti određen je vrstom, svrhom i vrijednošću investicijskog projekta te pravilima struke koja vrijede za djelatnost u koju je investicijski projekt uvršten.

**Članak 5.**

Investicijski projekti se, s obzirom na njihovu vrijednost, razvrstavaju u četiri kategorije:

* mali investicijski projekti: projekti do vrijednosti 5.000.000,00 kuna;
* srednji investicijski projekti: projekti u vrijednosti od 5.000.001,00 kuna do 10.000.000,00 kuna;
* veliki investicijski projekti: projekti u vrijednosti od 10.000.001,00 kuna do 50.000.000,00 kuna; te
* vrlo veliki investicijski projekti: projekti u vrijednosti iznad 50.000.001,00 kuna.

**Članak 6.**

Svaki investicijski projekt, bez obzira na veličinu, odnosno kategoriju, do donošenja Uredbe o metodologiji ocjene investicijskih projekata od strane Vlade Republike Hrvatske, sukladno članku 47. stavak. Zakona o proračunu, treba imati obrazac prijedloga investicijskog projekta, koji sadrži obrazloženje ciljeva projekta te opis tehničkih, tehnoloških i ostalih elemenata predloženog rješenja.

Obrazac prijedloga investicijskog projekta sastavni je dio ove Odluke kao Prilog 1.

 Za velike i vrlo velike investicijske projekte, obrazac prijedloga investicijskog projekta je osnova za odlučivanje o daljnjoj izradi investicijske dokumentacije: predinvesticijske i investicijske studije, odnosno studije izvodljivosti.

Za male i srednje investicijske projekte obrazac prijedloga investicijskog projekta je osnova za odlučivanje o nastavku investicijskog projekta i uključivanje u prijedlog Proračuna. Odobrenje za nastavak investicijskog projekta i uključivanje u prijedlog Proračuna po prijedlogu pročelnika, daje Općinski načelnik.

**Članak 7.**

Investicijska studija, odnosno studija izvodljivosti s detaljnom razradom tehničkih, tehnoloških i ostalih elemenata predloženog rješenja predstavlja osnovu za odlučivanje o prihvatljivosti ulaganja i daljnju izradu projektne i druge potrebne dokumentacije. Ona prikazuje ekonomsko-financijsku analizu, isplativost ulaganja (analizu troškova i koristi), analizu tržišta, dinamiku i strukturu zaposlenih, tehničke elemente ulaganja, ekonomsko-tržišnu ocjenu, analizu osjetljivosti, zaštitu čovjekove okoline, raščlambu najprihvatljivijeg načina na koji će projekt biti realiziran te mora sadržavati i opis utjecaja projekta na društvenu zajednicu.

Temeljem rezultata investicijske studije, odnosno studije izvodljivosti, općinski načelnik podnosi Općinskom vijeću prijedlog za davanje suglasnosti za obveze po predloženom investicijskom projektu, kako bi se moglo planirati u Proračunu i/ili projekcijama Proračuna za višegodišnje razdoblje.

**Članak 8.**

Ova Odluka stupa na snagu osmog dana od dana objave u „Službenom glasniku“ Općine Vladislavci.

KLASA: 406-01/22-01/02

URBROJ: 2158-41-02-22-02

Vladislavci, 23. svibnja 2022.

**Predsjednik**

**Općinskog vijeća**

Krunoslav Morović

**Prilog 1**

**OBRAZAC PRIJEDLOGA RAZVOJNOG / INVESTICIJSKOG PROJEKTA**

1. OSNOVNI PODACI PROJEKTA

Naziv projekta:

Trajanje projekta:

|  |  |
| --- | --- |
| Očekivani početak projekta: |  |
| Očekivani završetak projekta: |  |

Lokacija

Procijenjena vrijednost

|  |  |
| --- | --- |
| Procijenjena vrijednost bez PDV-a |  |
| Procijenjena vrijednost sa PDV-om |  |

Sažeti opis projekta:

1. SVRHA I CILJEVI PROJEKTA

Razlozi za provođenje projekta:

Ciljevi provođenja projekta:

Provedba mjere iz Strategije razvoja Općine / OBŽ:

|  |  |
| --- | --- |
| Cilj / prioritet/ mjera |  |

Pokazatelji rezultata i pokazatelji učinka projekta:

|  |  |
| --- | --- |
| Pokazatelj 1 |  |
| Pokazatelj 2 |  |
| Pokazatelj 3 |  |
|  |  |
|  |  |

Je li projekt kompatibilan s nekim drugim projektom:

Status projekta:

1. U pripremi
2. U realizaciji
3. FINANCIRANJE PROJEKTA

RASHODI ZA INVESTICIJU

Dinamika financiranja prema pojedinim stavkama rashoda i izvorima financiranja

|  |  |  |  |  |  |  |
| --- | --- | --- | --- | --- | --- | --- |
| Vrsta rashoda | Izvor financiranja | Rashodi do godine n | Rashodi u godini n | Rashodi u godini n+1 | Rashodi u godini n+2 | Rashodi u godini n+… |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

Ukoliko je projekt započet u ranijim godinama potrebno je unijeti iznos troška do tekuće godine.

RASHODI OPERATIVNI

Dinamika financiranja prema pojedinim stavkama rashoda i izvorima financiranja

|  |  |  |  |  |  |  |
| --- | --- | --- | --- | --- | --- | --- |
| Vrsta rashoda | Izvor financiranja | Rashodi do godine n | Rashodi u godini n | Rashodi u godini n+1 | Rashodi u godini n+2 | Rashodi u godini n+… |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

PRIHODI

Dinamika očekivanih namjenskih uplata prihoda po godinama

|  |  |  |  |  |
| --- | --- | --- | --- | --- |
| Vrsta prihoda | Prihodi u godini n | Prihodi u godini n+1 | Prihodi u godini n+2 | Prihodi u godini n+3…. |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

ZAKLJUČAK

U Vladislavcima \_\_\_\_\_\_\_\_\_\_\_\_

Izradio:

\_\_\_\_\_\_\_\_\_\_\_\_\_\_\_\_\_\_\_

 Pročelnik JUO

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Odobrenje Općinskog načelnika za investicijski projekt i uključivanje u Proračun:

Odobravam uključivanje investicijskog projekta/ulaganja u Proračun Općine Vladislavci

U Vladislavcima, \_\_\_\_\_\_\_\_\_\_\_\_\_\_\_\_\_\_\_

Općinski načelnik